Բինգ

Բինգ (), որոնողական համակարգ, որը պատկանում է Մայքրոսոֆթին։ Ծառայությունը ծագում է Մայքրոսոֆթի նախկին որոնողական համակարգերից. MSN Search, Windows Live Search և հետագայում Live Search։ Բինգը տրամադրում է բազմաթիվ որոնողական ծառայությունները, ինչպես օրինակ՝ վեբ, վիդեո, պատկեր և քարտեզ որոնելու հնարավորություն։ Նախագծվել է ASP.NET-ով։

Բինգը՝ Live Search-ի փոխարինողը, ներկայացվել է 2009 թվականի մայիսի 28-ին Մայքրոսոֆթի գործադիր տնօրեն Սթիվ Բալմերի կողմից All Things Digital կոնֆերանսի ժամանակ (Կալիֆոռնիա, Սան Դիեգո), թողարկվել է 2009 թվականի հունիսի 1-ին։ Այդ ժամանակ նոր հնարավորություններից էր որոնման դաշտում հարցում գրելիս առաջարկվող ցանկն է և առնչվող որոնումների ցանկը (կոչվում էր՝ «Explore pane»)՝ հիմնված Powerset ընկերության «semantic» տեխնոլոգիայի հիման վրա, որը Մայքրոսոֆթը ձեռք էր բերել 2008 թվականին։

2009 թվականի հուլիսին Մայքրոսոֆթն ու Yahoo!-ին հայտարարեցին, որ ըստ համաձայության Բինգը պետք է սնուցի Yahoo! Search-ին։ Yahoo! Search-ի բոլոր գլոբալ հաճախորդներն ու գործընկերներն անցումը կատարեցին 2012 թվականի սկզբին։ Համաձայնությունը փոխվել է 2015 թվականին, այսինքն Yahoo!-ն պետք է օգտագործի Բինգը միայն որոնումների «մեծ» մասի համար։

2011 թվականի հոկտեմբերին Մայքրոսոֆթը հայտարարել է, որ ավելի արագ և փոքր-ինչ ավելի տեղին արդյունք տալու համար աշխատում է նոր ենթակառուցվածքի վրա։ «Tiger» անվամբ նոր տեխնոլոգիան ներառվել է Բինգի մեջ այդ թվականի օգոստոսից։ 2012 թվականի մայիսին Մայքրոսոֆթը հայտարարել է, որ որոնողական համակարգի մեկ այլ վերափոխում է նախատեսում, որը ներառում է «Sidebar» և սոցիալական կայքերի օգտատերերի տվյալները գտնելու հնարավորություն։

2015 թվականի նոյեմբերի դրությամբ Բինգը ԱՄՆ-ում երկրորդ ամենախոշոր որոնողական համակարգն է (20.9%), Գուգլից հետո (63.9%)։ Yahoo! Search-ը, որը Բինգը սնուցում է, ունի 12.5%:

Պատմություն

MSN որոնում 
Մայքրոսոֆթը մեկնարկել է MSN որոնումը 1998 թվականի երրորդ եռամսյակում՝ օգտագործելով Inktomi ընկերության որոնման արդյունքները։ Այն բաղկացած էր որոնողական շարժիչից, ինդեքսից և որոնողական ռոբոտից։ 1999 թվականին այն թողարկեց նոր տարբերակ, որը ցուցադրում էր Looksmart-ից ցանկեր՝ Inktomi-ից արդյունքներով, բացառության մի կարճ ժամանակի 1999 թվականին, երբ այն օգտագործում էր AltaVista-ի որոնման արդյունքները։ Այդ ժամանակներից Մայքրոսոթը թարմացրել է MSN որոնումը՝ սեփական որոնողական շարժիք տրամարդրելով, որի ինդեքսը թարմացվում էր շաբաթական իսկ երբեմն՝ օրական։ Թարմացումը որպես բետա ծրագիր սկսվել է 2004 թվականի նոյեմբերին, իսկ վերջնական՝ 2005 թվականին։ Պատկերների որոնումը օգտագործում էր Picsearch-ի արդյունքները։ Ծառայությունը նաև սկսեց տրամադրել իր որոնման արդյունքները այլ որոնողական պորտալների՝ շուկայում ավելի լավ մրցունակ լինելու համար։

Windows Live որոնում 
Windows Live որոնողական համակարգի բետա տարբերակն առաջին անգամ բացվել է 2006 թվականի մարտի 8-ին, վերջնական թողարկումը՝ 2006 թվականի սեպտեմբերի 11-ին՝ փոխարինելով MSN որոնողական համակարգին։ Նոր որոնողական համակարգի նոր ներդիրներից էին՝ Web, news, images, music, desktop, local և Microsoft Encarta։

Այս փոխարինումից հետո Մայքրոսոֆթը դադարեցրեց Picsearch նկարների որոնման արդյունքները օգտագործել՝ տրամադրելով իր սեփականը։

Միջազգային 
Բինգը հասանելի է բազմաթիվ լեզուներով և տեղայնացվել է բազմաթիվ երկրների համար։ Նույնիսկ եթե որոնման և արդյունքի լեզուն նույնն է, Բինգը զգալիորեն տարբեր արդյունքներ է տրամադրում աշխարհի տարբեր հատվածներում։

Լեզուներ, որոնցով Բինը կարող է արդյունքներ գտնել 
 Ալբաներեն
 Արաբերեն
 Բուլղարերեն
 Կատալաներեն
 Չինարեն
 Խորվաթերեն
 Չեխերեն
 Դանիերեն
 Հոլանդերեն
 Անգլերեն (Ամերիկյան անգլերեն և Բրիտանական անգլերեն)
 Էստոներեն
 Ֆիններեն
 Ֆրանսերեն
 Գերմաներեն
 Հունարեն
 Եբրայերեն
 Հինդի
 Հունգարերեն
 Իսլանդերեն
 Ինդոնեզերեն
 Իտալերեն
 Ճապոներեն
 Կորեերեն
 Լատիշերեն
 Լիտվերեն
 Մալայերեն
 Նորվեգերեն
 Բրազիլական պորտուգալերեն
 Պորտուգալերեն
 Ռումիներեն
 Ռուսերեն
 Սերբերեն
 Սլովակերեն
 Սլովեներեն
 Իսպաներեն
 Շվեդերեն
 Թամիլերեն
 Թայերեն
 Թուրքերեն
 Ուկրաիներեն
 Վիետնամերեն

Լեզուներ, որոնցով Բինգը կարող է լինել 
 Բասկերեն
 Կատալաներեն
 Չինարեն
 Խորվաթերեն
 Չեխերեն
 Դանիերեն
 Հոլանդերեն
 Անգլերեն (Ամերիկյան անգլերեն և Բրիտանական անգլերեն)
 Էստոներեն
 Ֆիններեն
 Ֆրանսերեն
 Գալիսերեն
 Գերմաներեն
 Հունարեն
 Հինդի
 Հունգարերեն
 Իսլանդերեն
 Իտալերեն
 Ճապոներեն
 Կորեերեն
 Լատիներեն
 Լատիշերեն
 Լիտվերեն
 Մալայերեն
 Նորվեգերեն
 Բրազիլական պորտուգալերեն
 Պորտուգալերեն
 Ռումիներեն
 Ռուսերեն
 Սերբերեն
 Սլովակերեն
 Սլովեներեն
 Իսպաներեն
 Շվեդերեն
 Թամիլերեն
 Թայերեն
 Թուրքերեն
 Ուկրաիներեն
 Վիետնամերեն

Ծանոթագրություններ

Արտաքին հղումներ 
 
 
 Bing Community
 Bing Newsroom
 Bing Toolbox
 Bing API

Որոնողական համակարգեր
Մայքրոսոֆթ
Բազմալեզու կայքեր